ยงยุทธ สั่ง สมศ.รื้อเกณฑ์ประเมินรอบสี่
ปรับบทเลิกถือไม้เรียว-สุ่มตรวจ เสมา 1 เบรกกติการอทิศทาง สปช.,ที่ศูนย์นิทรรศการและการประชุมไบเทค บางนา สำนักงานรับรองมาตรฐานและประเมินคุณภาพการศึกษา (สมศ.) จัดงานประชุมวิชาการนานาชาติ การประกันคุณภาพการศึกษา ประจำปี 2557 ภายใต้แนวคิด วัฒนธรรมคุณภาพ สร้างคน สร้างชาติ โดย ศ.ดร.ยงยุทธ ยุทธวงศ์ รองนายกรัฐมนตรี กล่าวตอนหนึ่งว่า สมศ.อยู่ระหว่างการประเมินคุณภาพภายนอกสถานศึกษารอบ 3 และจะเข้าสู่การประเมินรอบ 4 ซึ่งการประเมินที่ผ่านมามีปัญหาเพราะ พ.ร.บ.การศึกษาแห่งชาติ กำหนดให้ประเมินสถานศึกษาทุกแห่งทำให้ภาระงานมากเกินไป จึงต้องแก้ พ.ร.บ.ให้มีการสุ่มประเมินโดยยึดตามหลักสถิติ ส่วนโรงเรียนที่ไม่ได้ถูกสุ่มตรวจก็ให้สมัครใจเข้ารับการประเมิน นอกจากนี้ ตัวชี้วัดการประเมินมีจำนวนมากเป็นการวัดปริมาณมากกว่าประสิทธิภาพและประสิทธิผล จึงควรปรับลดจากการวัดมาตรฐาน 7 กลุ่ม 20 ตัวชี้วัด มาเน้นการสะท้อนคุณภาพใน 4 ด้าน ได้แก่ ศิษย์ ครู การบริหารจัดการภายในและความสัมพันธ์กับภายนอก รวมทั้งต้องเป็นหัวข้อที่วัดได้จริง,รองนายกรัฐมนตรีกล่าวอีกว่า การศึกษาไม่ใช่โรงงานอุตสาหกรรม ไม่อยากให้ สมศ.ประเมินผลผลิตในเชิงอุตสาหกรรมที่เหมือนกันหมด เพราะ คนมีศักยภาพที่แตกต่างกัน สถานศึกษาต้องทำให้ผู้เรียนสามารถพัฒนาตนเองได้ตลอดชีวิตและแก้ปัญหาได้ด้วยตัวเอง อยากถามว่า สมศ.อยากจะมีบทบาทเป็นผู้ถือไม้เรียวหรือให้ช่อดอกไม้ หรือทำทั้งสองอย่าง ที่ผ่านมา สมศ.ทำตัวเป็นผู้ใหญ่ที่ถือไม้เรียวเข้าไปตรวจข้อสอบ ขณะที่ผู้ถูกตรวจสอบยังไม่ได้รับการฝึกฝน จึงมีสถานศึกษาที่ไม่ผ่านการประเมินมากขึ้น สมศ.ต้องปรับบทบาทด้วยการเข้าไปช่วยเหลือสถานศึกษา เพื่อให้สถานศึกษาเข้ารับการประเมินและรับรองโดยความสมัครใจ ไม่ใช่บังคับ,ด้าน พล.ร.อ.ณรงค์ พิพัฒนาศัย รมว.ศึกษาธิการ กล่าวว่า การประเมินภายนอกสถานศึกษารอบ 4 ที่จะเริ่มวันที่ 1 ต.ค.2558 อยากให้ สมศ.รอทิศทางที่ชัดเจนจากสภาปฏิรูปแห่งชาติ (สปช.) เพื่อจะได้แนวทางการประเมินที่ถูกต้อง ไม่อยากให้ สมศ.ทำไปก่อน เดี๋ยวจะเพี้ยนไปจากเดิม.
ที่ศูนย์นิทรรศการและการประชุมไบเทค บางนา สำนักงานรับรองมาตรฐานและประเมินคุณภาพการศึกษา (สมศ.) จัดงานประชุมวิชาการนานาชาติ การประกันคุณภาพการศึกษา ประจำปี 2557
สมศ.,ประกันคุณภาพ,การศึกษา,ยงยุทธ ยุทธวงศ์,สถานศึกษา